钦定古今图书集成/明伦汇编/氏族典/第574卷 > 完颜阿邻
## 钦定古今图书集成/明伦汇编/氏族典/第574卷 > 完颜阿邻

按《金史完颜阿邻传》：“阿邻本姓郭氏，以功劳赐姓完
颜。宣宗即位，迁通州防御使。宣宗迁汴，阿邻将所部
兵驻清、沧，控扼山东，迁横海军节度使，赐以国姓。破
红袄贼郝定于泗水县柘沟村，生擒郝定，送京师，斩
之，加遥授知河南府事，应援陕西。阿邻将兵八千西
赴至潼关。兴定元年，迁元帅右都监，出秦州伐宋，得”
粟二千馀石。是时三月，宿麦方滋，阿邻留兵守之。已
而宋兵大至，金兵败，阿邻战没。赠金紫光禄大夫、西
京留守。